Health Tips: ಮಳೆಗಾಲದಲ್ಲಿ ಕಾಡುವ ಶೀತ, ಕೆಮ್ಮಿಗೆ 5 ಪವರ್ಫುಲ್ ಮನೆಮದ್ದುಗಳು ನಾವು ಕೆಮ್ಮು ಮತ್ತು ಶೀತದಿಂದ ಮುಕ್ತರಾಗಿದ್ದರೆ ನಾವು ತುಂಬಾ ಆರೋಗ್ಯವಾಗಿದ್ದೇವೆ ಎಂದರ್ಥ. ಕೆಮ್ಮು, ಶೀತದಿಂದ ಧ್ವನಿಯಲ್ಲಿ ವ್ಯತ್ಯಾಸವಾದರೂ ಮೂಗು ಕಟ್ಟಿಕೊಂಡರೂ, ಕ್ರಮೇಣ ಖಿನ್ನರಾಗುತ್ತೇವೆ. ಏಕೆಂದರೆ ಈ ಕೆಮ್ಮು ನೆಗಡಿ... ನಮ್ಮ ದೇಹದಲ್ಲಿ ಹಲವಾರು ಅಸ್ವಸ್ಥತೆಗಳನ್ನು ಹುಟ್ಟು ಹಾಕುತ್ತದೆ. ಜ್ವರ, ತಲೆನೋವು ಒಂದೊಂದಾಗಿ ಬರುತ್ತವೆ. ಕೆಮ್ಮು, ನೆಗಡಿ ಬಂದಾಗ ತಿನ್ನೋ ಆಹಾರದಲ್ಲಿ ಎಚ್ಚರಿಕೆ ವಹಿಸಬೇಕು. ಬಿಸಿಯೂಟ ಮತ್ತು ಮಸಾಲೆಯುಕ್ತ ಆಹಾರವನ್ನು ಕಡಿಮೆ ಮಾಡಬೇಕು. ಶೀತ, ಕೆಮ್ಮು ತಡೆಯಲು ಆಗದೆ ಅನೇಕ ಜನರು ಮಾತ್ರೆ ತೆಗೆದುಕೊಳ್ಳುತ್ತಾರೆ. ಇದು ಅಪಾಯಕಾರಿ. ಸಣ್ಣಪುಟ್ಟ ಸಮಸ್ಯೆಗೂ ಮಾತ್ರೆ ಸೇವಿಸಿದರೆ ಅದು ಮತ್ತಷ್ಟು ಆರೋಗ್ಯ ಸಮಸ್ಯೆ ಹೆಚ್ಚಿಸುತ್ತದೆ. ಹೀಗಾಗಿ ಶೀತ, ಕೆಮ್ಮಿಗೆ ಮಾತ್ರೆ ಬದಲು ಮನೆಮದ್ದು ಬಳಸಿ ಔಷಧಿ, ಮಾತ್ರೆಗಳಿಗೆ ಅಡಿಕ್ಟ್ ಆಗ್ಬೇಡಿ, ಕೆಲವೊಂದು ಸುಲಭ ಮನೆಮದ್ದುಗಳ ಮೂಲಕ ನೀವು ಶೀತ, ಕೆಮ್ಮಿಗೆ ಪರಿಹಾರ ಕಂಡುಕೊಳ್ಳಬಹುದು. ಬಿಸಿ ನೀರು ಕುಡಿಯಿರಿ: ಬಿಸಿ ನೀರು ಮತ್ತು ಬಿಸಿ ಸೂಪ್ ಗಳನ್ನು ಸ್ವಲ್ಪ ಸ್ವಲ್ಪ ಕುಡಿಯುತ್ತಿರಿ. ನಿಮಗೆ ಜ್ವರ ಬಂದಾಗ ಅದೇ ರೀತಿ ಮಾಡಿ. ಬೆಚ್ಚನೆಯ ನೀರು, ಬೆಚ್ಚನೆಯ ಸೂಪ್ ಕುಡಿದರೆ ತಕ್ಷಣ ಸಮಸ್ಯೆಗೆ ಪರಿಹಾರ ಸಿಗುತ್ತದೆ. ಗಾರ್ಗ್ಲಿಂಗ್ ಸಲಹೆ: ಗಂಟಲು ನೋವಿದ್ರೆ ಗಾರ್ಗಿಂಗ್ ಮಾಡಿ ಇದನ್ನು ದಿನಕ್ಕೆ ಎರಡು ಬಾರಿ ಮಾಡಿ. ನೀರಿನಲ್ಲಿ ಉಪ್ಪು ಅಥವಾ ಅರಿಶಿನದೊಂದಿಗೆ ಗಾರ್ಗ್ಲಿಂಗ್ ಮಾಡುವುದರಿಂದ ನೋಯುತ್ತಿರುವ ಗಂಟಲು ಮತ್ತು ಗರ್ಗ್ಲಿಂಗ್ ಅನ್ನು ನಿವಾರಿಸುತ್ತದೆ. ವಿಶ್ರಾಂತಿ ಅಗತ್ಯ: ಕೆಮ್ಮು, ನೆಗಡಿಯಿಂದ ದೇಹದಲ್ಲಿನ ಶಕ್ತಿಯ ಮಟ್ಟ ಕುಸಿಯುತ್ತದೆ. ಹೀಗಾಗಿ ಸ್ವಲ್ಪ ವಿಶ್ರಾಂತಿ ಅಗತ್ಯವಾಗಿರುತ್ತದೆ. ಇದು ನಮ್ಮ ರೋಗನಿರೋಧಕ ಶಕ್ತಿ ಹೆಚ್ಚುತ್ತದೆ. ಕೆಮ್ಮು, ನೆಗಡಿ ಜಾಸ್ತಿಯಾದಾಗ ಆಫೀಸ್ ಗೆ ಹೋಗಿ ಕೆಲಸ ಮಾಡುವ ಬದಲು ಅಂದು ವಿಶ್ರಾಂತಿ ಪಡೆದರೆ ಒಂದೇ ದಿನದಲ್ಲಿ ಸಮಸ್ಯೆ ಮಾಯವಾಗುತ್ತದೆ. ಅರಿಶಿನ ಹಾಲು: ಇದು ಪ್ರಾಚೀನ ಕಾಲದಿಂದಲೂ ಇದೆ. ನಮ್ಮ ಪೂರ್ವಜರು ಕೂಡ ಅರಿಶಿನದ ಹಾಲನ್ನು ಕುಡಿಯುತ್ತಿದ್ರು. ಅದಕ್ಕೇ ಅವರು ಬಹಳ ವರ್ಷ ಆರೋಗ್ಯವಾಗಿದ್ದರು. ಕೆಮ್ಮು ಮತ್ತು ನೆಗಡಿಯಿಂದ ಬಳಲುತ್ತಿರುವವರು ಈ ಅರಿಶಿನದ ಹಾಲನ್ನು ಕುಡಿಯಿರಿ. ಅತಿಯಾದ ಕಫದಿಂದ ಬಳಲುತ್ತಿರುವವರು ಬೆಚ್ಚಗಿನ ಅರಿಶಿನ ಹಾಲನ್ನು ಕುಡಿಯುವುದರಿಂದ ಪರಿಹಾರವನ್ನು ಪಡೆಯಬಹುದು. ಮೆಣಸು: ನೀರಿಗೆ ಒಂದು ಚಮಚ ಅರಿಶಿನ, ಕರಿಮೆಣಸು ಹಾಕಿ ಕುಡಿದ್ರೆ ಶೀತ ಸಮಸ್ಯೆ ನಿವಾರಣೆಯಾಗುತ್ತದೆ. ಹಾಗೆಯೇ ದಿನಕ್ಕೆ ಕನಿಷ್ಠ ಎರಡರಿಂದ ಮೂರು ಬಾರಿ ತುಳಸಿ ಟೀ ಕುಡಿಯಿರಿ. ಆಮ್ಲಾ, ಅನಾನಸ್, ನಿಂಬೆ, ಕಿವಿ ಇತ್ಯಾದಿ ಹುಳಿ ಹಣ್ಣುಗಳು ಆಹಾರದ ಉತ್ತಮ ಭಾಗವಾಗಿದೆ. ಒಂದು ಲೀಟರ್ ನೀರಿನಲ್ಲಿ ಏಳೆಂಟು ತುಳಸಿ ಎಲೆಗಳು, ಸಣ್ಣ ತುಂಡು ಶುಂಠಿ, ಕೆಲವು ಬೆಳ್ಳುಳ್ಳಿ ತುಂಡುಗಳು, ತಲಾ ಒಂದು ಚಮಚ ಜೀರಿಗೆ, ಮೆಂತ್ಯ, ಅರಿಶಿನ ಮತ್ತು ನಾಲ್ಕರಿಂದ ಐದು ಕರಿಮೆಣಸು ಸೇರಿಸಿ ಮತ್ತು ಕುದಿಸಿ. ಬೆಳಿಗ್ಗೆ ಎದ್ದಾಗ ಇದನ್ನು ಕುಡಿಯಿರಿ.